Anomiopsoides

se systematisk inndeling

Anomiopsoides er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. De finnes bare i et begrenset område i Argentina.

 Utseende 
Middelsstore (10-22 millimeter), svarte, kraftige skarabider. Hodet er kort og bredt, hos hannen med to par fingeraktige horn på forkanten. Pronotum er påfallende stort, mye bredere enn dekkvingene, med fint tannet (krenulert) ytterkant og gjerne med ulike utspring eller horn. Dekkvingene er eggformet rundete, ganske små, ved markerte punktstriper. Artene mangler flygevinger. Beina er nokså lange og kraftig gravebein.

 Levevis 
Som andre gjødselgravere (Scarabaeinae) har disse artene larver som lever av møkk, men de er uvanlige ved at de lever i svært tørre områder og er spesialiserte på å leve av små, tørre møkk-kuler fra ulike ørkendyr. Billene løper omkring på de to bakerste beinparene, tilsynelatende tilfeldig i sik-sak, og plukker opp møkk-kuler som de måtte finne ved hjelp av frambeina.
Større møkk-kuler kan de transportere ved å skubbe dem framover med hodet, men de ruller dem ikke baklengs som de fleste andre møkkskarabider. Møkka transporteres til en gang som billene har gravd ut, der hunnen legger egg på den når den er gravd ned.

 Utbredelse 
Slekten har en ganske begrenset utbredelse i tørre, høytliggende områder i det vestlige Argentina.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Eucraniini Brullé, 1837
 Slekten Anomiopsoides Blackwelder, 1944 
 Anomiopsoides biloba (Burmeister, 1861)
 Anomiopsoides cavifrons (Burmeister, 1861)
 Anomiopsoides fedemariai Ocampo, 2007
 Anomiopsoides furcifera (Burmeister, 1861)
 Anomiopsoides heteroclyta (Blanchard, 1846)

 Kilder 
 Nettside om Eucraniini fra Nebraska State University 
 Ocampo, F.C. (2005) Revision of the Southern South American endemic genus Anomiopsoides Blackwelder, 1944 (Coleoptera: Scarabaeidae: Scarabaeinae: Eucraniini) and description of its Food relocation behavior. Journal of Natural History 39: 2537-2557. 
 Ocampo F.C. (2007) The Argentinean dung beetle genus Anomiopsoides: description of a new species, and new synonymies for A.heteroclyta. Revista de la Sociedad Entomológica Argentina 66(3-4):159-168. 

 Eksterne lenker 

 Tegning av Anomiopsoides sp.

Kategori:Møkkskarabider
Kategori:Argentinas insekter
Kategori:Biller formelt beskrevet i 1944
Kategori:Dyr formelt beskrevet av Richard Eliot Blackwelder